**grb_3d_za_doc.gif**

**REPUBLIKA HRVATSKA  
 KRAPINSKO-ZAGORSKA ŽUPANIJA**

**Povjerenstvo za provedbu Javnog natječaja**

**za prijam u službu u Upravni odjel**

**za gospodarstvo, poljoprivredu, turizam,**

**promet i komunalnu infrastrukturu**

KLASA: 112-02/23-01/07

URBROJ: 2140-06/1-23-19

Krapina, 27. srpnja 2023.

Na temelju članka 20. stavka 4. alineje 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08., 61/11., 4/18. i 112/19.), Povjerenstvo za provedbu Javnog natječaja za prijam u službu u Upravni odjel za gospodarstvo, poljoprivredu, turizam, promet i komunalnu infrastrukturu upućuje

**POZIV NA PRETHODNU PROVJERU ZNANJA I SPOSOBNOSTI**

**Dana 02. kolovoza 2023. godine (srijeda) s početkom u 8,00 sati** u sjedištu Krapinsko-zagorske županije u Krapini, Magistratska 1, u dvorani za sastanke, održati će se postupak prethodne provjere znanja i sposobnosti kandidata za prijam u službu u Upravni odjel za gospodarstvo, poljoprivredu, turizam, promet i komunalnu infrastrukturu, za radno mjesto 1. viši referent za gospodarstvo, a temeljem Javnog natječaja za prijam u službu u Upravni odjel za gospodarstvo, poljoprivredu, turizam, promet i komunalnu infrastrukturu KLASA: 112-02/23-01/07, URBROJ: 2140-06/1-23-1 od 10. srpnja 2023. godine, koji je objavljen u „Narodnim novinama“ broj 77, pri Hrvatskom zavodu za zapošljavanje Područnom uredu Krapina i na službenoj mrežnoj stranici Krapinsko-zagorske županije 12. srpnja 2023. godine. Formalne uvjete propisane Natječajem ispunjavaju i mogu pristupiti prethodnoj provjeri znanja i sposobnosti, kandidat/kinja sljedećih inicijala (ime, prezime):

1. V. M.

Kada pristupe prethodnoj provjeri znanja i sposobnosti, pozvani su dužni predočiti osobnu iskaznicu radi identifikacije. Ako tko od pozvanih ne pristupi testiranju, smatrati će se da je prijava na Javni natječaj povučena.

Opis poslova, podaci o plaći, način obavljanja prethodne provjere znanja i sposobnosti kandidata i iz kojeg područja te pravni i drugi izvori za pripremanje kandidata za prethodnu provjeru znanja i sposobnosti objavljeni su u na web stranici Krapinsko-zagorske županije: <https://kzz.hr/natjecaj/natjecaj-za-prijem-u-sluzbu-u-uo-za-gospodarstvo/>.

Prethodnu provjeru znanja i sposobnosti provodi Povjerenstvo za provedbu Javnog natječaja za prijam u službu u Upravni odjel za gospodarstvo, poljoprivredu, turizam, promet i komunalnu infrastrukturu.

Ovaj Poziv objaviti će se na web stranici Krapinsko-zagorske županije, [**www.kzz.hr**](http://www.kzz.hr)i na Oglasnoj ploči Krapinsko-zagorske županije u prizemlju zgrade sjedišta Krapinsko-zagorske županije u Krapini, Magistratska 1.

**PREDSJEDNICA POVJERENSTVA**

Dijana Marmilić